Neuvoston direktiivi 81/1051/ETY, annettu 7 päivänä joulukuuta 1981, rakennuskoneiden ja -laitteiden melupäästöjen määrittämistä koskevan jäsenvaltioiden lainsäädännön lähentämisestä annetun direktiivin 79/113/ETY muuttamisesta



Virallinen lehti nro L 376 , 30/12/1981 s. 0049 - 0055

Espanjank. erityispainos: Luku 13 Nide 12 s. 0081

Portugalink. erityispainos: Luku 13 Nide 12 s. 0081

Suomenk. erityispainos Alue 15 Nide 3 s. 0204

Ruotsink. erityispainos Alue 15 Nide 3 s. 0204



NEUVOSTON DIREKTIIVI, annettu 7 päivänä joulukuuta 1981, rakennuskoneiden ja -laitteiden melupäästöjen määrittämistä koskevan jäsenvaltioiden lainsäädännön lähentämisestä annetun direktiivin 79/113/ETY muuttamisesta (81/1051/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 100 artiklan, ottaa huomioon komission ehdotuksen, ottaa huomioon Euroopan parlamentin lausunnon(1), ottaa huomioon talous- ja sosiaalikomitean lausunnon(2), sekä katsoo, että säännökset, joiden tarkoituksena on rajoittaa käyttäjän työpisteessä esiintyvää melua, sekä melun mittausmenetelmät vaihtelevat jäsenvaltioittain, mikä merkitsee sitä, että kun niitä sovelletaan rakennuskoneisiin, ne muodostavat tällaisten koneiden kaupan esteen; näitä säännöksiä olisi sen vuoksi lähennettävä, direktiivin 79/113/ETY(3) tarkoituksena on yhdenmukaistaa rakennuskoneiden ja -laitteiden äänitasojen mittausmenetelmiä, neuvoston 18 ja 19 päivänä joulukuuta 1978 pidetyssä kokouksessa ympäristöministerit totesivat, että käyttäjän työpisteessä esiintyvän melun mittausta koskevat tekniset määräykset olisi vahvistettava kutakin kyseessä olevaa konetta koskevien erityisdirektiivien liitteissä, ja kaikki rakennuskoneiden ja -laitteiden melupäästöjen määrittämiseen vaadittavat yleiset tekniset säännökset olisi yhdistettävä yhteen direktiiviin, ON ANTANUT TÄMÄN DIREKTIIVIN: 1 artikla Muutetaan direktiiviä 79/113/ETY seuraavasti: 1. Korvataan 1 artiklan 3 kohta seuraavasti: "3. Maa- ja metsätaloustraktorit eivät kuulu tämän direktiivin soveltamisalaan." 2. Korvataan 2 artikla seuraavasti: "2 artikla 1. Jos erityisdirektiivissä säädetään 1 artiklassa tarkoitettujen rakennuskoneiden ja -laitteiden melupäästöjen määrittämisestä, tällaiset päästöt on määritettävä liitteessä I olevien määräysten mukaisesti. 2. Jos erityisdirektiivissä säädetään 1 artiklassa tarkoitettujen rakennuskoneiden ja -laitteiden käyttäjän työpisteessä esiintyvien melupäästöjen määrittämisestä, tällaiset päästöt on määritettävä liitteessä II olevien määräysten mukaisesti." 3. Korvataan 4 artiklan 1 kohta seuraavasti: "1. Perustetaan komitea, jonka tehtävänä on käsitellä rakennuskoneiden ja -laitteiden melupäästöjen määrittämisestä annettujen direktiivien mukauttamista tekniikan kehitykseen, jäljempänä 'komitea', ja jossa on jäsenvaltioiden edustajat ja puheenjohtajana komission edustaja." 4. Muutetaan liitettä seuraavasti: a) korvataan otsikko "Liite" otsikolla "Liite I", b) poistetaan 4.2 ja 6.5 kohta. 5. Lisätään liite II tämän direktiivin liitteen mukaisesti. 2 artikla 1. Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan 18 kuukauden kuluessa sen tiedoksi antamisesta ja niiden on ilmoitettava tästä komissiolle viipymättä. 2. Jäsenvaltioiden on toimitettava tässä direktiivissä tarkoitetuista kysymyksistä antamansa kansalliset säännökset kirjallisina komissiolle. 3 artikla Tämä direktiivi on osoitettu kaikille jäsenvaltioille. Tehty Brysselissä 7 päivänä joulukuuta 1981. Neuvoston puolesta Puheenjohtaja CARRINGTON (1) EYVL N:o C 147, 16.6.1980, s. 129 (2) EYVL N:o C 182, 21.7.1980, s. 7 (3) EYVL N:o L 33, 8.2.1979, s. 15 LIITE "LIITE II ULKONA KÄYTETTÄVIEN KONEIDEN KÄYTTÄJÄN TYÖPISTEESEEN ILMASSA KANTAUTUVAN MELUN MÄÄRITYSMENETELMÄ 1. TARKOITUS Tämän menetelmän tarkoituksena on kaiken tyyppisten ulkona käytettävien koneiden, koneen osien tai asennusten, jäljempänä 'koneet', jotka on määritelty direktiivin 1 artiklassa, käyttäjän työpisteessä (työpisteissä) ilmenevän melun määrittäminen. Menetelmää ei sovelleta mittauksiin, joilla suoraan määritetään käyttäjän altistumisen taso hänen työpisteessään. Tällä menetelmällä saadut arvot muodostavat tiedoston, joka mahdollistaa koneiden aiheuttaman käyttäjän työpisteessä (työpisteissä) kantautuvan ekvivalentin jatkuvan äänenöpainetason määrittämisen. Ellei toisin ilmoiteta, nämä arvot sisältävät kaikki sallitut poikkeamat. Eri koneiden käyttäjän työpiste (työpisteet) on määritelty erityisdirektiiveissä. Tätä menetelmää sovelletaan, jollei erityisdirektiiveissä anneta erilaisia tai täydentäviä säännöksiä, joissa otetaan huomioon tietyntyyppisten koneiden erityisominaisuudet. 2. SOVELTAMISALA 2.1 Melutyyppi Tätä menetelmää sovelletaan kaikentyyppiseen meluun, jota koneet aiheuttavat käyttäjän työpisteessä (työpisteissä). 2.2 Konetyyppi Tätä menetelmää sovelletaan kaikkiin koneisiin, joissa on yksi tai useampi käyttäjän työpiste. 3. MÄÄRITELMÄT 3.1 Äänenpainetaso LpA Ks. liitteessä I oleva 3.1 kohta. 3.2 Ekvivalentti jatkuva äänenpainetaso LAeq (t1, t2) Ekvivalentti jatkuva äänenpainetaso LAeq (t1, t2) saadaan soveltamalla IEC-julkaisun 179, 1973, toisessa painoksessa määriteltyä A-painotusta jäljempänä määriteltyyn ekvivalenttiin jatkuvaan äänenpainetasoon Leq (t1, t2). Tämä painotus saadaan etenkin käyttämällä mittausjärjestelmässä A-painotussuodatinta. Tietyn pisteen melun, desibeleinä ilmoitettuna, hetkien t1 ja t2 välisen rajoitetun ajan, ekvivalentti jatkuva äänenpainetaso Leq (t1, t2) määritellään seuraavasti: >KAAVION ALKU> >KAAVION LOOPU> >KAAVION ALKU> >KAAVION LOOPU> jossa: p(t) on äänenpaineen hetkellinen arvo tuossa pisteessä, ilmaistuna Pa:na, p° on vertailuäänenpaine, joka vastaa 20 µPa, Lp(t) on tuon pisteen äänenpainetaso tietyllä hetkellä, ilmaistuna dB:nä, t1 ja t2 ovat pisteet, jotka ilmoittavat Leq:n määrittävän vertailuajan alun ja lopun, t2 - t1 on mittausaikaväli. 4. TULOSTEN ILMOITTAMISEEN KÄYTETTÄVÄ KRITEERI Koneen käyttäjän työpisteen (työpisteiden) akustinen kriteeri ilmoitetaan ekvivalenttina jatkuvana A-painotettuna äänenpainetasona LAeq (t1, t2). 5. MITTAUSLAITTEET On käytettävä liitteessä I olevassa 5 kohdassa annettuja erittelyjä ja otettava huomioon 5.3 kohtaan lisätty vaatimus, jonka mukaan mikrofonin ulkohalkaisija ei saa olla enempää kuin 13 mm. 6. KÄYTTÄJÄN LÄSNÄOLO Erityisdirektiiveissä säädetään siitä, onko käyttäjän oltava läsnä testien aikana. 6.1 Työvaatteita koskevat vaatimukset Jos käyttäjä on oltava läsnä mittauksia suoritettaessa, hänen on käytettävä tavanomaisia työvaatteita sekä kaikkia varusteita (esimerkiksi suojakypärä), joita tavallisesti vaaditaan kyseisessä työpisteessä. 6.2 Käyttäjän (käyttäjien) pituusvaatimukset 6.2.1 Seisova käyttäjä Käyttäjän pituuden (kengät jalassa) on oltava 1,75 ± 0,05 m. 6.2.2 Istuva käyttäjä Käyttäjän (käyttäjien) pituuden on istuma-asennossa (h) oltava 0,93 ± 0,05 m, kuten kuvassa 1 on esitetty. >KAAVION ALKU> >KAAVION LOOPU> 7. MIKROFONIEN SIJAINTI 7.1 Yleistä Mikrofonien sijainti määritetään erityisdirektiiveissä. Mikrofonien sijoittelua koskevia yleisohjeita annetaan 7.2 ja 7.3 kohdassa. 7.2 Mikrofonien sijainnit, kun käyttäjä ei ole läsnä 7.2.1 Ohjauspisteessä, jossa käyttäjä tavallisesti seisoo Mikrofoni sijoitetaan käyttäjän (käyttäjien) tavalliseen oleskelupaikkaan 1,60 ± 0,25 m:n korkeudelle käyttäjän (käyttäjien) seisomapaikan yläpuolelle. 7.2.2 Ohjauspisteessä, jossa käyttäjä yleensä istuu Mikrofoni sijoitetaan pisteeseen A, kuten kuvassa 2 on esitetty. >KAAVION ALKU> >KAAVION LOOPU> A on mikrofonin paikka. SIP on istuimen vertailupiste, niin kuin se on määritelty ISO 5353:ssa, 1978. Tämä piste määritetään siten, että istuin on sijoitettu mahdollisimman lähelle istuimen vaaka- ja pystysäätöalueen keskikohtaa ja kun pehmustetta painetaan, kunnes istuin saavuttaa dynaamisen alueensa keskikohdan. 7.3 Mikrofonien paikat, kun käyttäjä on läsnä Mikrofoni sijoitetaan 200 ± 20 mm:in etäisyydelle pään mediaanitasosta ja yhdensuuntaisesti silmien kanssa ja pään sivulle, missä LAeq (t1, t2) on suurin. Huomautus: Sijoittamisen helpottamiseksi mikrofoni voidaan sopivasti asentaa käyttäjän yllään pitämään kehykseen, kypärään tai olkatelineeseen. Mittauksia varten, jotka suoritetaan käyttäjän ollessa istuma-asennossa, istuinta on säädettävä siten, että käyttäjä voi helposti käyttää koneen hallintalaitteita. 8. YMPÄRISTÖÄ KOSKEVAT VAATIMUKSET 8.1 Mittauspaikka Kone on mahdollisuuksien mukaan asennettava olosuhteisiin, jotka vastaavat liitteessä I olevassa 6.3 kohdassa määriteltyjä olosuhteita. 8.2 Taustamelu Kunkin mittauspisteen taustamelun on oltava vähintään 10 dB (A):a alempi kuin koneen aiheuttama melu. 9. ASENNUS- JA KÄYTTÖVAATIMUKSET 9.1 Yleistä Koneiden asennuksen ja käytön edellyttämät tarkat olosuhteet ilmoitetaan kulloinkin kyseeseen tulevien erityisdirektiivien liitteissä. Näiden olosuhteiden on oltava mahdollisimman samanlaiset kuin niiden olosuhteiden, jotka on annettu koneen äänitehotason määrityksestä annettujen erityisdirektiivien liitteissä. 9.2 Säädettävillä ominaisuuksilla varustettujen koneiden käyttö (esimerkiksi avattavat ikkunat) 9.2.1 Jos koneessa on säädettäviä ominaisuuksia, jotka voivat vaikuttaa LAeq (t1, t2):n arvoon, vaikka ne eivät suoranaisesti ole yhteydessä koneen toimintaan, on suoritettava erilliset äänitestit, joista on ilmoitettava 12 kohdassa tarkoitetussa selosteessa. Huomioon otettavien, säädettävien ominaisuuksien yksityiskohdat annetaan erityisdirektiivien liitteissä. 9.2.2 Kun kyseessä on ohjaamolla varustettu kone, on pääsääntöisesti noudatettava seuraavia sääntöjä: a) jos ohjaamossa on ilmastointi- tai tuuletuslaite, mittaukset tehdään niin, että ovet ja ikkunat ovat suljettuina ja ilmastointi- tai tuuletuslaitteet toimivat suurimmalla nopeudellaan, b) jos ohjaamo on siten suunniteltu, että sitä voidaan käyttää myös ovet ja ikkunat avoinna, eikä siinä ole ilmastointi- tai tuuletusjärjestelmää, mittaukset suoritetaan niin, että ensin ovet ja ikkunat ovat kiinni ja sitten niin, että ne ovat avoinna; näin saadusta kahdesta arvosta käytetään suurempaa. 10. MITTAUKSET JA TULOSTEN LASKEMINEN 10.1 Mittausaikaväli T (= t2 - t1) Kunkin mittauspisteen mittausaikaväli T määritellään erityisdirektiiveissä. Sen on pääsääntöisesti oltava vähintään 15 sekuntia; kun kyseessä on työjakso, sen on oltava yhtä suuri kuin työjaksojen koko määrän kesto. 10.2 Ekvivalentin jatkuvan A-painotetun äänenpainetason LAeq (t1, t2) määrittäminen Tämä taso saadaan joko suoraan tai integroimalla P2(t), tai ottamalla näyte painetasosta LpA. 10.2.1 Integroimalla p(t)2 LAeq (t1, t2) voidaan saada suoraan integroimalla t2 - t1:tä vastaavan ajanjakson A-painotetun äänenpaineen neliö 3.2 kohdassa annetun kaavan mukaisesti. Tämä integrointi voidaan suorittaa joko digitaalisena tai analogisena integraationa, kuten esimerkiksi integroivalla äänitasomittarilla. 10.2.2 Käyttämällä A-painotettuja äänenpainetasoja LpA Äänenpainetaso LpA mitataan liitteessä I olevassa 5.2 kohdassa määritetyllä laitteella. Mittausten määrä ja mittausaikaväli kunkintyyppistä konetta varten määritetään erityisdirektiiveissä. 10.3 Häiriötekijöiden mittaus Tätä koskevat vaatimukset on annettu liitteessä I olevassa 7.1.3 kohdassa. 10.4 Mittauksiin tehtävät korjaukset 10.4.1 Häiriötekijät (lämpötila, kosteus, korkeus, jne.) Tätä koskvat vaatimukset on annettu liitteessä I olevassa 8.6.3 kohdassa. 10.4.2 Taustamelu Taustamelusta johtuvia korjauksia ei suoriteta. 11. IMPULSSIMAINEN MELU (Tekniikan kehityksen huomioon ottamiseksi tätä kohtaa 7.3.2 muutetaan parhaillaan ja sen lopullinen sisältö hyväksytään asian käsittelyssä mukauttamista tekniikan kehitykseen käsittelevässä komiteassa.) 12. KIRJATTAVAT TIEDOT Selosteen on sisällettävä tarpeelliset tiedot, jotka liittyvät käyttäjän työpisteessä esiintyvän melun mittaukseen, liitteessä I olevan 10 kohdan mukaisesti. Käyttäjän työpisteen sijoituksesta mittausten aikana on annettava lisätietoja. Selosteessa on lisäksi vahvistettava, että ekvivalentit jatkuvat äänenpainetasot LAeq (t1, t2) on saatu tarkasti tämän mittausmenetelmän ja erityisdirektiivien säännösten mukaisesti. Huomaa: Jos käyttäjän työpisteessä tehtävät mittaukset tehdään koneen äänenpainetasoa määriteltäessä, tiedot on kirjattava yhteen selosteeseen."